Elzette Maarschalk

Elzette Maarschalk (23 Julie 1959) is 'n Suid-Afrikaanse aktrise wat haar BA Drama graad aan die Universiteit van Pretoria behaal het. In haar finale jaar van haar studies het sy reeds ŉ hoofrol in die film, Beloftes van Môre, losgeslaan. Kort daarna het sy met vryskutwerk begin. Sy is getroud met die sanger Joseph Clark en het twee kinders uit haar vorige huwelik saam met die akteur Pierre van Pletzen, Zetske van Pletzen en Pierre-Henri (Peach) van Pletzen.

 Loopbaan 
Elzette was ook betrokke by die oorvertaling van films na Afrikaans wat ook genomineer was vir beste oorvertalings. Na ŉ bedrywige tyd in Johannesburg het sy verhuis na Bloemfontein waar sy betrokke geraak het by die Uitvoerende Kunste Raad vir die Vrystaat, waar sy hoofrolle vertolk het in verskeie toneelstukke, komedies, klugte, pantomimes en musiekblyspele.

In 1988 het sy weer teruggekeer na Gauteng en is kort daarna deur Jan Scholtz genader om die rol Koekie in die televisiereeks Binnekring I en II teenoor At Botha te vertolk. Elzette het ook deur Suid-Afrika gereis met die musiekblyspel, Buddy Holly,  waar sy die rol van Maria-Elena vertolk het. Sy het hoofrolle in 'n verskeie komedies en klugte gespeel: o.a. in die Afrikaanse vertalings van Run For Your Wife / My Vrou Se Man Se Vrou, Blithe Spirit / Die Vryerige Spook. Nadat sy die regie van Houtkruis die Musical se toerproduksie behartig het, het sy self in die musiekblyspel teenoor Franna Benadé en Jolette Odendaal in Die Houtkruis gespeel by die Staatsteater in Pretoria en Artscape Teater in Kaapstad. 

Van haar hoogtepunte van haar loopbaan lig Elzette uit:  

“En dan natuurlik my heel eerste televisiedrama Die Vlakte Duskant Hebron. Die musiekblyspel The Buddy Holly Story is ook vir my spesiaal, want dis waar ek my man, Joseph ontmoet het.”

Sy het hoofrolle in televisiereekse vertolk soos Die Vierde Kabinet, saam met Gys de Villiers, Arsenaal, saam met Ian Roberts, 7de Laan, Hart van Staal, Binnelanders en Wild at Heart vir die Hallmark Kanaal.

Sedert 2007 het sy haar eie toneelspel meer na die agtergrond geskuif om plek te maak vir vervaardiging en regie van produksies. In 2009 het sy die vertaling, verwerking en regie behartig van Hoe 'n Man Se Kop Werk - 'n Manlike KATarsis, met Altus Theart in die solo komedie.

In September 2010 het sy die regie vir Symphonic Queen in Nederland se Simfonie-orkes gedoen en na agt stede met die produksie getoer. In 2011 het sy die besprekings vir The Queen Experience in Nederland gedoen asook die verloop van die program van die produksie behartig.

Behalwe vir kommersiële teaterwerk, doen Elzette ook korporatiewe teater en privaat produksies.

 Produksies 

 Vervaardiger en regisseur vir The QUEEN Experience met Joseph Clark (Nederland, 2012 & 2013 in Suid-Afrika)
 Simply Irresistible met Joseph Clark & Juanita Kruger
 Joseph Clark - The Music Of QUEEN (in Suid-Afrika, Italië en Duitsland)
 ''Vivere'' met Joseph Clark & Jannie Moolman
 African Crossing (in Suid-Afrika en Duitsland)
 Houtkruis - Die Musical 
 Joseph Clark & The Gaabo Motho Tenors
 Joseph Clark's Valentine's Show
 Joseph Clark & Gloria Bosman
 Total Eclipse of the Heart met Joseph Clark & Ilse Klink

 Filmografie 
SoortTitelRolJaarRolprentWonderlusPiet se ma2017KortfilmArtsSandra2016RolprentSkorokoroSister Meredith2016RolprentMignon Mossie van Wyk  Yvonne Prinsloo2016KortfilmThe Star GazersAnnie se ma2015RolprentBallade vir ŉ EnkelingRia Muller2015RolprentSeun 81457397BGAletta van Rensburg2014KortfilmAlmonHenry se ma 2014RolprentAlles wat Mal isCatherine Joubert2014RolprentDie Ballade van Robbie de WeeMarie de Wee2013TelevisiereeksWild at HeartKathryn2008TelevisiereeksBinnelandersKarla Combrink2005TelevisiereeksArsenaalAddie Muller2002TelevisiereeksDie Vierde KabinetSteffi Gouws1998TelevisiefilmDark Desires: The Other Side of  the MirrorMathilde1997TelevisiereeksVierspelAnnette van Wyk1996RolprentLipstiek DipstickJuf. Gouws1994TelevisiereeksTriptiekJulia Vermeulen1994TelevisiereeksToringsSantie Roodt1994RolprentOrkney Snork Nie! (nog ŉ movie)Zelda1993TelevisiereeksDie Sonkring IIDr. Molendorf1993TelevisiereeksDie Binnekring IIKapt. Karen Kuschke1992RolprentTaxi to SowetoSusan1991TelevisiereeksDie Binnekring IKapt. Karen Kuschke1990TelevisiereeksKoöperasiestories  Lena van Deventer1983RolprentDie Vlakte Duskant HebronSantie Germishuis1982RolprentBeloftes van MôreHeleen Vermeulen1981

 Bronne 
 https://www.tvsa.co.za/actors/viewactor.aspx?actorid=594 
 https://www.imdb.com/name/nm0530964/ 
 http://thespians.co.za/elzette-maarschalk/  
 https://www.netwerk24.com/huisgenoot/Bekendes/kyk-elzette-maarschalk-vier-haar-60ste-verjaardag-20190730
 https://www.rooirose.co.za/zetske-van-pletzen-die-groot-avontuur/


Kategorie:Geboortes in 1959
Kategorie:Suid-Afrikaanse aktrises
Kategorie:Suid-Afrikaanse aktrises van die 20ste eeu